proxectonos/corpus_dominio_legal_administrativo_tmp huggingface dataset:
ORDE do 11 de outubro de 2006 pola que se modifica a do 7 de marzo de 2006 pola que se convocan subvencións a concellos do litoral para o acondicionamento e mellora das zonas de costa onde se practique asiduamente o baño para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/10/2006

A Orde do 7 de marzo de 2006 pola que se convocan subvencións a concellos do litoral para o acondicionamento e mellora das zonas de costa onde se practique asiduamente o baño para o ano 2006 (DOG nº 51, do 14 de marzo) establece no seu artigo 8º.2 a data límite para a presentación da xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a realización súa, é necesario modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 8º, no seu punto 2, queda redactado como segue:
1. Os beneficiarios das subvencións concedidas en virtude desta orde terán como data límite para a xustificación do investimento executado que se deberá realizar de conformidade co orzamento presentado, a data do 30 de novembro de 2006.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de outubro de 2006.
Fernando X. Blanco Álvarez
Conselleiro de Innovación e Industria
CORRECCIÓN de erros.-Resolución do 22 de setembro de 2006, da Dirección Xeral de Conservación da Natureza, pola que se fixan as normas dos sorteos e da venda de permisos de pesca en coutos para a tempada 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 20/10/2006

Advertidos erros na devandita resolución publicada no Diario Oficial de Galicia nº 201, do mércores, 18 de outubro de 2006, cómpre facer as seguintes correccións.
Nas páxinas 15.495 e 15.496 onde se fai referencia a páxina web: «
http://www.xunta.es:444/pescafluvial»
; debe dicir: «https://www.xunta.es:444/pescafluvial/».
ORDE do 11 de outubro de 2006 pola que se modifica a do 27 de abril de 2006 pola que se convocan subvencións a empresas privadas para a creación, reforma e mellora da infraestrutura hoteleira sita en núcleos históricos en áreas de rehabilitación integral e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/10/2006

A Orde do 27 de abril de 2006 pola que se establecen as bases reguladoras para a concesión en réxime de concorrencia competitiva de subvencións a empresas privadas para a creación, reforma e mellora da infraestrutura hoteleira sita en núcleos históricos en áreas de rehabilitación integral e se procede á súa convocatoria para o ano 2006 (DOG nº 87, do 8 de maio) establece no seu artigo 9.1º a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, cómpre modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 9º, no seu punto 1º, queda redactado como segue:
«1. Os beneficiarios de subvencións concedidas en virtude desta orde terán como data límite, para a presentación de xustificación do investimento executado, o 30 de novembro de 2006».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de outubro de 2006.
Fernando X. Blanco Álvarez
Conselleiro de Innovación e Industria
ORDE do 11 de outubro de 2006 pola que se regulan os permisos ao persoal da Comunidade Autónoma de Galicia en relación coas eleccións sindicais aos órganos de representación do persoal ao servizo da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/10/2006

Ante a proximidade das eleccións sindicais para a cobertura da totalidade de delegados de persoal, membros dos comités de empresa e de xuntas de persoal, que se celebrarán no período 2006-2007, faise preciso sinalar o sistema de permisos aos membros de candidaturas, compoñentes das mesas electorais, representantes da Administración, interventores e apoderados das candidaturas e aos electores en xeral; en consecuencia, esta consellería
RESOLVE:
Primeiro.-Os compoñentes das mesas electorais e representantes da Administración terán dereito, de ser preciso, a permisos polo tempo indispensable para asistir ás xuntas da mesa electoral, incluídos os desprazamentos fóra da súa residencia oficial, logo da pertinente xustificación, polos que percibirán as axudas de custo e gastos de viaxes previstos no Decreto 144/2001, do 7 de xuño, sobre indemnizacións por razón do servizo ao persoal con destino na Administración autonómica de Galicia e na Resolución do 29 de decembro de 2005, pola que se ordena a publicación do acordo do Consello da Xunta sobre a revisión da contía das indemnizacións por uso de vehículo particular e das axudas de custo en territorio nacional. Os membros das mesas disporán, así mesmo, dun permiso retribuído de xornada completa no día da votación e unha redución de cinco horas na súa xornada de traballo do día inmediatamente posterior.
Segundo.-Os apoderados e interventores das candidaturas que se designen, se é o caso, terán permiso durante todo o día da votación e unha redución da xornada na data inmediatamente posterior nas condicións sinaladas no parágrafo anterior.
Terceiro.-Os electores en xeral terán permiso polo tempo indispensable para exercer o seu dereito ao voto, segundo as instrucións concretas que dite cada órgano de persoal, podendo este exixirlles un xustificante do acto da votación expedido pola mesa electoral concreta en que vote, cando esta estea situada fóra do seu centro de traballo.
Cuarto.-A presente disposición non é aplicable nas eleccións aos representantes do persoal ao servizo das institucións sanitarias dependentes do Servizo Galego de Saúde.
Santiago de Compostela, 11 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 10 de outubro de 2006 pola que se fai pública a ampliación do importe existente para a concesión de axudas de carácter socioeconómico convocadas pola Orde do 4 de xaneiro de 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 17/10/2006

A Orde do 4 de xaneiro de 2006, pola que se particulariza para o exercicio orzamentario 2006 o procedemento de concesión de axudas de carácter socioeconómico establece no seu artigo 2º o importe da contía máxima das axudas que ao abeiro dela poderán ser concedidas aos seus solicitantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba sobexamente a existencia de crédito, o que faría imposible atender a demanda da maior parte das solicitudes presentadas.
Non obstante, e como consecuencia de que con posterioridade á publicación da orde foi aprobada unha incorporación de crédito, o importe inicialmente dotado pode ser incrementado, o que permitiría achegar as axudas a un maior número de beneficiarios.
Tendo en conta o indicado no artigo 2 da Orde do 4 de xaneiro de 2006, o crédito inicial poderá ser ampliado en función das dispoñibilidades orzamentarias, sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente é polo que cómpre ampliar o importe da contía máxima das axudas que poderán ser concedidas ao abeiro da referida Orde do 4 de xaneiro de 2006 coa finalidade de achegar as mesmas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima das axudas que se van conceder ao abeiro da Orde do 4 de xaneiro de 2006 (DOG nº 67, do 5 de abril) en 2.560.046,77 euros, con cargo á aplicación 14.03.614B.780.0 dos orzamentos xerais da Comunidade Autónoma de Galicia.
Segundo.-A presente modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de outubro de 2006.
Carmen Gallego Calvar
Conselleira de Pesca e Asuntos Marítimos
RESOLUCIÓN do 4 de outubro de 2006 pola que se convoca un curso de actualización na operativa da intervención policial.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 16/10/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso de actualización na operativa da intervención policial, que deberá desenvolverse conforme as seguintes bases:
Obxectivos.
-Ampliación de coñecementos sobre as últimas técnicas de intervención e actuación diante das distintas situacións problemáticas que se poidan producir no traballo e na función policial.
Destinatarios.
O curso vai dirixido aos membros dos corpos de Policía local dos concellos de Galicia e aos membros da unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de novembro ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase durante os días 20, 21, 22, 23, 24, 27 e 28 de novembro de 2006.
O horario será das 16.00 ás 20.30 horas, cunha duración de 30 horas lectivas.
Contido.
Curso fundamentalmente práctico.
-Módulo I. Técnicas básicas de intervención policial ante distintas situacións.
-Módulo II. Prácticas de técnicas operativas de intervención policial.
Relación de admitidos.
A relación de admitidos farase pública o día 15 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia e na páxina web
http://cexesga.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 4 de outubro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 11 de outubro de 2006 pola que se modifica a do 16 de maio de 2006 pola que se establecen as bases reguladoras para a concesión en réxime de concorrencia competitiva de subvencións para o fomento de infraestruturas turísticas no medio rural e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/10/2006

A Orde do 16 de maio de 2006 pola que se establecen as bases reguladoras para a concesión en réxime de concorrencia competitiva de subvencións para o fomento de infraestruturas turísticas no medio rural e se procede á súa convocatoria para o ano 2006 (DOG nº 101, do 29 de maio) establece no seu artigo 9.1º a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, cómpre modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 9º, no seu número 1, queda redactado como segue:
«1. Os beneficiarios de subvencións concedidas en virtude desta orde terán como data límite, para a presentación de xustificación do investimento executado, o 30 de novembro de 2006».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de outubro de 2006.
Fernando X. Blanco Álvarez
Conselleiro de Innovación e Industria
ORDE do 5 de outubro de 2006 pola que se dispón o cesamento de vogais do Consello de Administración da Autoridade Portuaria de Ferrol-San Cibrao.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 11/10/2006

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da Consellería de Pesca e Asuntos Marítimos para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración polo que, ao abeiro do disposto no artigo 40 da Lei 27/1992, e, en canto órgano competente,
DISPOÑO:
O cesamento de Jaime Cancio Rodríguez e de José Manuel López Rodríguez como vogais do Consello de Administración da Autoridade Portuaria de Ferrol-San Cibrao, agradecéndolles os servizos prestados.
Santiago de Compostela, 5 de outubro de 2006.
Carmen Gallego Calvar
Conselleira de Pesca e Asuntos Marítimos
ORDE do 5 de outubro de 2006 pola que se nomea vogal representante da Comunidade Autónoma de Galicia nos consellos de administración das autoridades portuarias da Coruña e de Marín e ría de Pontevedra.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 11/10/2006

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002, faculta o titular da Consellería de Pesca e Asuntos Marítimos para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no Consello de Administración e, ao terse producido vacante por falecemento de Manuel Cabirta Garrido, vogal representante desta consellería, é polo que, ao abeiro do disposto no devandito artigo 40 da Lei 27/1992, e, en canto órgano competente,
DISPOÑO:
Nomear, como vogal dos consellos de administración das autoridades portuarias da Coruña e de Marín
e ría de Pontevedra, e en representación da Xunta de Galicia, a José Manuel López Rodríguez.
Santiago de Compostela, 5 de outubro de 2006.
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 5 de outubro de 2006 pola que se nomea vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 11/10/2006

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o titular da Consellería de Pesca e Asuntos Marítimos para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas e entidades e organismos representados no Consello de Administración polo que, ao abeiro do disposto no devandito artigo 40 da Lei 27/1992, e en canto órgano competente,
DISPOÑO:
Nomear, como vogal do Consello de Administración da Autoridade Portuaria de Ferrol-San Cibrao, e en representación da Xunta de Galicia, a José Ramón Val Alonso.
Santiago de Compostela, 5 de outubro de 2006.
Carmen Gallego Calvar
Conselleira de Pesca e Asuntos Marítimos
RESOLUCIÓN do 4 de outubro de 2006 pola que se convoca un curso básico de transportes.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 13/10/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso básico de transportes, que deberá desenvolverse conforme as seguintes bases:
Obxectivos.
Actualizar os membros dos corpos de policía local nos coñecementos e normativa necesarios que lles
poidan ser útiles no desempeño posterior do seu labor profesional.
Destinatarios.
O curso vai dirixido aos membros dos corpos de Policía Local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de novembro ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 13 ao 15 de novembro, cunha duración de 20 horas lectivas.
Contido.
I. Ámbito e normativa de aplicación. Clasificación. Títulos habilitantes. Distintivos.
II. Transporte de mercadorías perigosas.
III. Aparello de control tacógrafo. Tempos de condución e descanso.
IV. Prestación de servizos: transporte escolar, mercadorías perecedoiras, taxis, etc.
V. Práctica de inspección e procedemento sancionador. Documentos de control.
Relación de admitidos.
A relación de admitidos farase pública o día 8 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia e na páxina web
http://cexesga.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 4 de outubro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
RESOLUCIÓN do 4 de outubro de 2006 pola que se convoca un curso sobre operadores de radar.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 13/10/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso sobre operadores de radar, que deberá desenvolverse conforme as seguintes bases:
Obxectivos.
Dotar os membros dos corpos das policías locais de Galicia dos coñecementos teóricos e prácticos suficientes para o manexo dos cinemómetros, garantindo unha maior profesionalidade e preparación técnica adecuada para a comparecencia ante a autoridade xudicial.
Destinatarios.
O curso vai dirixido aos membros dos corpos de policía local dos concellos de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 31 de outubro de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 7 ao 9 de novembro.
O horario será das 9.30 ás 14.00 e das 15.30 ás 19.00 horas os días 7 e 8; e o día 9 en horario das 9.30 ás 13.30 horas, cunha duración de 20 horas lectivas.
Contido.
-Teoría do radar estático e do radar móbil.
-Técnica de medición con equipamentos estáticos e móbiles.
-Teoría da programación do equipamento.
-Teoría da fotografía co radar.
-Prácticas en vías urbanas.
Relación de admitidos.
A relación de admitidos farase pública o día 3 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia e na páxina web
http://cexesga.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 4 de outubro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
ORDE do 3 de outubro de 2006 pola que se lle concede ao centro estranxeiro universitario adscrito á Universidade de Dublín, Centro de Estudios Superiores Universitarios de Galicia. Cesuga, S.L.-University College Dublin, autorización para a efectiva impartición do terceiro curso correspondente ao título Bachelor of Architecture, conforme o sistema vixente noutro país.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/2006

Polo Decreto 74/2004, do 25 de marzo (DOG do 13 de abril), concédese ao centro Centro de Estudios Superiores Universitarios de Galicia. Cesuga, S.L.-University College Dublin, autorización para implantar os estudos correspondentes ao título Bachelor of Architecture, conducente á obtención de títulos non homologados cos do sistema educativo español.
No artigo 3 do devandito decreto indícase que a efectiva impartición do primeiro e dos sucesivos cursos dos que constan os estudos aos que se refire o artigo 1 deste decreto exixirá antes do comezo do respectivo curso a autorización correspondente mediante orde da Consellería de Educación e Ordenación Universitaria. Para este fin, o centro deberá xustificar e especificar previamente, ante a consellería, a contratación de profesores mantendo as ratios de calidade e de profesor/alumno a que se comprometeu no expediente así como os requisitos relativos aos espazos.
Xustificados por parte do centro estranxeiro universitario adscrito á Universidade de Dublín, Centro de Estudios Superiores Universitarios de Galicia. Cesuga, S.L.-University College Dublin os requisitos sinalados no parágrafo anterior e logo da inspección realizada para o efecto, esta consellería
DISPÓN:
Artigo 1º
Autorízaselle ao Centro de Estudios Superiores Universitarios de Galicia. Cesuga, S.L.-University College Dublin, domiciliado na rúa Feáns nº 152 da Coruña, para que o abeiro do Decreto 74/2004, do 25 de marzo e, de acordo co convenio de compromiso académico asinado polo devandito centro e a University College Dublin, National University of Ireland, Dublin, imparta desde o curso académico 2006-2007 na cidade da Coruña, e dentro dos locais establecidos para o efecto no domicilio do centro, o terceiro curso dos estudos correspondentes ao título de Bachelor of Architecture, conforme o sistema educativo vixente noutro país e que conduce á obtención de títulos superiores non homologados academicamente cos títulos universitarios do sistema educativo español.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de outubro de 2006.
Laura Sánchez Piñón
Conselleira de Educación e Ordenación
Universitaria
ORDE do 15 de setembro de 2006 pola que se declara de interese galego a Fundación Axencia Enerxética Provincial da Coruña (FAEPAC), e se ordena a súa inscrición na sección do Rexistro de Fundacións de Interese Galego da Consellería de Innovación e Industria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/10/2006

Con data do 19 de xullo de 2006 publicouse no Diario Oficial de Galicia nº 139 a orde da Consellería de Presidencia, Administracións Públicas e Xustiza, do 28 de xullo de 2006, pola que se clasifica como de interese industrial a Fundación Axencia Enerxética Provincial da Coruña (FAEPAC), adscribíndose á Consellería de Innovación e Industria, que terá que exercer o protectorado plenamente sobre ela.
A fundación ten como fin principal a mellora e o aproveitamento dos recursos enerxéticos provinciais, así como a sensibilización das autoridades locais, as empresas e os cidadáns sobre a escaseza de recursos enerxéticos. Ademais, ten os seguintes fins:
a) Incentivar a difusión do uso racional da enerxía, dos recursos enerxéticos locais e das fontes renovables nos sectores de:
-Produción de bens e servizos (Pemes e industria), en colaboración co Inega.
-Admistración pública, en colaboración co Inega.
-Sector doméstico.
b) Favorecer a diversificación, información e utilización óptimas das enerxías renovables.
c) Mellorar a seguridade enerxética.
d) Promover e manter o aforro enerxético.
e) Favorecer a integración dos obxectivos enerxéticos nos sectores ambientais e nos sectores produtivos locais.
f) Protexer o ambiente e reducir o impacto da polución e uso da tecnoloxía.
g) Reforzar e favorecer a investigación tecnolóxica sobre a enerxía.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro (modificada pola Lei 11/1988, do 20 de outubro), reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego (modificada pola Lei 11/1991, do 8 de novembro), e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
Declárase de interese galego a Fundación Axencia Enerxética Provincial da Coruña (FAEPAC), ao cum
prir os seus estatutos as prescricións que, para tal efecto, sinala a vixente lexislación en materia de fundacións de interese galego.
Disposición adicional
Inscribirase a Fundación Axencia Enerxética Provincial da Coruña (FAEPAC), na sección do Rexistro de Fundacións da Consellería de Innovación e Industria. Esta inscrición producirá os efectos constitutivos que sinala a Lei 7/1983, do 22 de xuño, do réxime das fundacións de interese galego (modificada pola Lei 11/1991, do 8 de novembro).
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de setembro de 2006.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 25 de setembro de 2006 pola que se publica a relación de centros seleccionados para a realización de plans de mellora da calidade da educación dos centros educativos para o curso escolar 2006-2007, convocados pola Orde do 10 de maio de 2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/2006

Advertidos erros no anexo da citada orde, publicada no DOG nº 192, do 4 de outubro de 2006, cómpre publicar a seguinte corrección:
No anexo, centros seleccionados, páxina 14.846,
Onde di:
CEIP SAN LUIS ROMERO
15005223
CARBALLO
A CORUÑA
2.500 A
30
Debe dicir:
CEIP XESÚS SAN LUIS ROMERO
15027393
CARBALLO
A CORUÑA
2.500 A
30
Onde di:
LUIS DÍAZ MORENO
27007958
BARALLA
LUGO
2.000 A
30
Debe dicir:
CPI LUIS DÍAZ MORENO
27007958
BARALLA
LUGO
2.000 A
30
RESOLUCIÓN do 4 de outubro de 2006 pola que se convoca un curso sobre normativa de tráfico e seguridade viaria.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 11/10/2006

Dentro das actividades programadas para o ano 2006 e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso sobre normativa de tráfico e seguridade viaria, que deberá desenvolverse conforme as seguintes bases:
Obxectivos.
-Coñecer as últimas novidades lexislativas e normativas relacionadas co tráfico e as súas variables máis importantes.
-Dotar os policías dunha formación actualizada no terreo do tráfico e a seguridade viaria, de grande importancia dentro dos seus cometidos profesionais.
-Asegurar o correcto tratamento da temática relativa ao tráfico e á seguridade viaria no tocante á regulamentación, documentación, sancións e procedemento sancionador.
Destinatarios.
O curso vai dirixido aos membros dos corpos das policías locais de Galicia.
Inscrición.
A inscrición dos participantes será totalmente gratuíta.
Prazas.
30.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de outubro ás 13.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase en datas do 6 ao 8 de novembro.
O horario será de 9.30 a 14.00 e de 16.00 a 19.00 horas, excepto o día 8 que será de 9.00 a 14.00 horas.
Contido.
Módulos:
I. Novidades lexislativas en materia de tráfico.
II. O novo RXC: modificacións das normas de circulación e comportamento. Alcoholemia.
III. Denuncias. Requisitos. O procedemento sancionador de tráfico.
Relación de admitidos.
A relación de admitidos farase pública o día 2 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia e na páxina web
http://cexesga.xunta.es
, ou ben poden coñecer e con
firmar a súa asistencia chamando ao teléfono 986 59 02 41.
Lugar.
Sede do Centro de Estudos Xudiciais e Seguridade Pública de Galicia, sita na avda. da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 4 de outubro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 4 de setembro de 2006 pola que se modifica a do 4 de maio de 2006 pola que se adxudican axudas a alumnos e profesores de centros docentes da Comunidade Autónoma de Galicia sostidos con fondos públicos, que participen en estadías e intercambios con centros educativos doutros países para favorecer a aprendizaxe activa de linguas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/2006

Pola Orde do 4 de maio de 2006 resolveuse a adxudicación das axudas a alumnos e profesores de centros docentes da Comunidade Autónoma de Galicia sostidos con fondos públicos que participen en estadías e intercambios con centros educativos doutros países para favorecer a aprendizaxe activa de linguas. A referida orde publicouse no Diario Oficial de Galicia do 19 de maio de 2006.
Revisado o expediente de concesión de axudas e vista a proposta da Dirección Xeral de Formación Profesional e Ensinanzas Especiais, esta Consellería de Educación e Ordenación Universitaria
RESOLVE:
Artigo único.-Modificar as axudas concedidas pola Orde do 4 de maio de 2006 que se indican a continuación.
Disposición única
Esta orde entrará en vigor o seguinte día ao da súa publicación no Diario Oficial de Galicia.
Santiago de Compostela, 4 de setembro de 2006.
Laura Sánchez Piñón
Conselleira de Educación e Ordenación
Universitaria
Centro escolar
Concello
Tipo acción
Título proxecto
Nº profesores
IES a Xunqueira I
Pontevedra
IP
A orientación profes. na escola secundaria
1
IES de Curtis
Curtis
VP
Visita preparatoria a Italia
1
IES Lamas de Castelo
Carnota
VP
Robótica 1S93-Carnota
2
Nº Alumnos
Pais destino
Data inicio
Data fin
Axuda solicitada
Axuda concedida
0
Suiza
3-7-2006
7-7-206
900,00 A
900,00 A
0
Italia
3-5-2006
10-5-2006
900,00 A
880,24 A
0
EEUU
12-5-2006
16-5-2006
2.600,00 A
2.600,00 A
ORDE do 5 de outubro de 2006 pola que se fai pública a ampliación do importe existente para a concesión das axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos produtos da pesca, o marisqueo e a acuicultura convocadas pola Orde do 3 de xaneiro de 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 13/10/2006

A Orde do 3 de xaneiro de 2006 pola que se modifica a do 17 de xullo de 2000, pola que se establecen as bases e condicións e se regula o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos produtos da pesca, o marisqueo e a acuicultura, e se particulariza para o exercicio 2006 o devandito procedemento, tramitada como expediente anticipado de gasto (DOG nº 7, do 11 de xaneiro de 2006), establece no seu artigo 1 o importe da contía máxima das axudas que ao seu abeiro da mesma poderán ser concedidas aos seus solicitantes.
Unha vez revisados os expedientes presentados ao amparo da devandita orde, comprobouse que o importe total solicitado destas axudas superaba de xeito sobrado a existencia de crédito, o que faría imposible atender a demanda da maior parte das solicitudes presentadas.
Non obstante, e como consecuencia de que con posterioridade á publicación da orde foi aprobada unha incorporación de crédito, o importe inicialmente dotado pode ser incrementado, o que permitiría achegar as axudas a un maior número de beneficiarios.
Tendo en conta o indicado no artigo 1 da Orde do 3 de xaneiro de 2006, o crédito inicial poderá ser ampliado en función das disposicións orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente é polo que cómpre ampliar o importe da contía máxima das axudas que poderán ser concedidas ao abeiro da referida Orde do 3 de xaneiro de 2006 coa finalidade de achegalas ao maior número de beneficiarios posible.
Por todo o exposto e no uso das facultades que me foron conferidas
DISPOÑO :
Artigo único.
Primeiro.-Amplíase o importe da contía máxima das axudas que se van a conceder ao abeiro da Orde do 3 de xaneiro de 2006 (DOG nº 7, do 11 de xaneiro)
en 1.016.423,40 euros, con cargo á aplicación 14.03.721B.770.0 dos orzamentos xerais da Comunidade Autónoma de Galicia.
Segundo.-A presente modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de outubro de 2006.
Carmen Gallego Calvar
Conselleira de Pesca e Asuntos Marítimos
ORDE do 6 de outubro de 2006 pola que se modifica a do 7 de marzo de 2006 pola que se convocan subvencións para a mellora de establecementos de cafetarías, cafés, bares e restaurantes.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/10/2006

A Orde do 7 de marzo de 2006 pola que se convocan subvencións para a mellora de establecementos de cafetarías, cafés, bares e restaurantes (DOG nº 52, do 15 de marzo) establece no seu artigo 8º.1 a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, cómpre modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 8º, no seu número 1, queda redactado como segue:
«1. Os beneficiarios de subvencións concedidas en virtude da presente orde terán como data límite, para a presentación de xustificación do investimento executado, o 15 de novembro de 2006».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de outubro de 2006.
Fernando X. Blanco Álvarez
Conselleiro de Innovación e Industria
ORDE do 15 de setembro de 2006 pola que se fixan os prezos de venda ao público de diversas publicacións do Instituto Enerxético de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 18/10/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no se artigo 51, establece as obrigas de que os prezos privados os fixen as consellerías correspondentes, logo do informe favorable da Consellería de Economía e Facenda, e de que tales prezos se publiquen no Diario Oficial de Galicia.
En cumprimento deste mandato legal, e unha vez emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Instituto Enerxético de Galicia que se consignan no anexo desta orde.
2. No prezo atópase incluído o imposto sobre o valor engadido.
Santiago de Compostela, 15 de setembro de 2006.
Fernando X. Blanco Álvarez
Conselleiro de Innovación e Industria
ANEXO
-Balance Enerxético de Galicia 2004: 6 euros.
ORDE do 11 de outubro de 2006 pola que se modifica a do 3 de abril de 2006 pola que se establecen as bases reguladoras para a concesión en réxime de concorrencia competitiva de subvencións a empresas privadas para a reforma e mellora da infraestrutura hoteleira e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/10/2006

A Orde do 3 de abril de 2006 pola que se establecen as bases reguladoras para a concesión en réxime de concorrencia competitiva de subvencións a empresas privadas para a reforma e mellora da infraestrutura hoteleira e se procede á súa convocatoria para o ano 2006 (DOG nº 92, do 15 de maio) establece no seu artigo 9.1º a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, cómpre modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 9º, no seu punto 1º, queda redactado como segue:
«1. Os beneficiarios de subvencións concedidas en virtude desta orde terán como data límite, para
a presentación de xustificación do investimento executado, o 30 de novembro de 2006».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de outubro de 2006.
Fernando X. Blanco Álvarez
Conselleiro de Innovación e Industria
ORDE do 10 de outubro de 2006 pola que se modifica o punto décimo primeiro da Orde do 13 de xullo de 2006 (Diario Oficial de Galicia do 24 de xullo) pola que se aproban as bases que rexerán as convocatorias das axudas para o fomento da innovación empresarial no ámbito da Comunidade Autónoma de Galicia e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/10/2006

Por Orde do 13 de xullo de 2006 aprobáronse as bases que rexen as convocatorias de axudas para o fomento da innovación empresarial no ámbito da Comunidade Autónoma de Galicia e se procede á súa convocatoria para o ano 2006.
No punto décimo primeiro da dita orde establécese que para poder percibir as axudas, será preciso presentar, na data límite do 31 de outubro do exercicio correspondente á anualidade de que se trate, a documentación requirida.
Tendo en conta o atraso que se vai producir na resolución das ditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros,
DISPOÑO:
A modificación do punto décimo primeiro da Orde do 13 de xullo de 2006 pola que se aproban as bases que rexen as convocatorias de axudas para o fomento da innovación empresarial no ámbito da Comunidade Autónoma de Galicia e se procede á súa convocatoria para o ano 2006, no referente ao prazo de presentación dos xustificantes correspondentes aos gastos realizados no ano 2006, do seguinte xeito:
O prazo, para cada procedemento (modalidade de axuda), será regulado na publicación da resolución de adxudicación deste que, en todo caso, non poderá ser posterior ao 30 de novembro de 2006.
Santiago de Compostela, 10 de outubro de 2006.
Fernando Xabier Blanco Álvarez
Conselleiro de Innovación e Industria
ORDE do 11 de outubro de 2006 pola que se modifica a do 10 de abril de 2006 pola que se convocan subvencións a empresas privadas para a creación de infraestrutura hoteleira na Comunidade Autónoma de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/10/2006

A Orde do 10 de abril de 2006 pola que se convocan subvencións a empresas privadas para a creación de infraestrutura hoteleira na Comunidade Autónoma de Galicia (DOG nº 75, do 19 de abril) establece no seu artigo 9.1º a data límite para a
presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, cómpre modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 9º, no seu punto 1, queda redactado como segue:
«1. Os beneficiarios de subvencións concedidas en virtude desta orde terán como data límite, para a presentación de xustificación do investimento executado, o 30 de novembro de 2006».
Disposición derradeira
Única.- Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de outubro de 2006.
Fernando X. Blanco Álvarez
Conselleiro de Innovación e Industria
RESOLUCIÓN do 11 de outubro de 2006 pola que se modifican 3 ficheiros de carácter persoal da Axencia para a Calidade do Sistema Universitario de Galicia (ACSUG).
AXENCIA PARA A CALIDADE DO SISTEMA UNIVERSITARIO DE GALICIA — III. OUTRAS DISPOSICIÓNS — 23/10/2006

O artigo 20 da Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), especifica que a creación, modificación ou supresión dos ficheiros das administracións públicas só poderá facerse por medio de disposición xeral publicada no Boletín Oficial del Estado ou diario oficial correspondente.
Por medio da Resolución do 8 de maio de 2006 (DOG nº 96, do 22 de maio) creáronse os ficheiros automatizados de datos de carácter persoal denominados Complementos retributivos, Avaliación profesorado e Avaliadores externos.
Na súa virtude, o Consello de Dirección da ACSUG
RESOLVE:
Artigo 1º.-Obxecto.
Esta resolución ten por obxecto a modificación dos ficheiros automatizados de datos de carácter persoal denominados Complementos retributivos, Avaliación profesorado e Avaliadores externos, e albergados nos servidores da Axencia para a Calidade do Sistema Universitario de Galicia, incluíndo o seguinte punto de cesións de datos en cada un dos ficheiros:
1. Avaliadores externos.
Cesións e transferencias internacionais de datos previstas: os datos contidos neste ficheiro poderán ser cedidos en todo ou en parte a entidades finan
ceiras, administracións públicas, intervención pública e órganos xudiciais, así como aquelas de obrigado cumprimento que veñan reguladas nunha norma con rango de lei. Non se prevén transferencias internacionais.
2. Avaliación do profesorado.
Cesións e transferencias internacionais de datos previstas: os datos contidos neste ficheiro poderán ser cedidos en todo ou en parte a entidades financeiras, administracións públicas, intervención pública e órganos xudiciais, así como aquelas de obrigado cumprimento que veñan reguladas nunha norma con rango de lei. Non se prevén transferencias internacionais.
3. Complementos retributivos.
Cesións e transferencias internacionais de datos previstas: os datos contidos neste ficheiro poderán ser cedidos en todo ou en parte a entidades financeiras, administracións públicas, intervención pública e órganos xudiciais, así como aquelas de obrigado cumprimento que veñan reguladas nunha norma con rango de lei. Non se prevén transferencias internacionais.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de outubro de 2006.
Manuel Cecilio Díaz y Díaz
Presidente do Consello de Dirección da Axencia para a Calidade do Sistema Universitario de Galicia